ભારતીય જનતા પાર્ટીએ અત્યાર સુધી પોતાના વિરોધીઓને મ્હાત કરવા માટે મૌખિક પ્રચાર-અપપ્રચારની સાથોસાથ સોશીયલ મીડિયાનો ભરપુર ઉપયોગ કરી ધાર્યા પરિણામો મેળવવામાં કંઇક સફળતા મેળવી છે, પરંતુ કેટલાક સમયથી ભાજપની સોશીયલ આર્મી પોતાના જ હથિયારથી ધાયલ થઇ ગઇ હોય એવી સ્થિતિ ગુજરાતમાં પ્રવર્તી રહી છે. આ નબળી કડીનો ભાજપના વિરોધીઓએ ભરપુર ફાયદો ઊઠાવીને એવો મર્મ સ્થાને ઘા કર્યો છે કે તેના લીધે ભાજપના નેતૃત્વને ચારેતરફ ખુલાસાઓ કરવાની નોબત આવી ગઇ છે.